Det norske rockbandet The 99th Floor ble dannet i 1986 av Morten Solli (f.1966), Kjetil Moberg (f. 1966) og Jakob Børdahl (f. 1970 - d. 1990). Bandnavnet er hentet fra en låt av det texanske garasjerockbandet Moving Sidewalks fra 1968. Navnet peker mot 1960-tallets garasjerock og psykedelia, men inspirasjonen kom også fra blues, soul og det seine 1970-tallets punk og new wave samt rocktrioer som The Jam, Hüsker Dü og Violent Femmes.